
ΔΕΛΤΙΟ ΤΥΠΟΥ

Η Κατερίνα Χατζοπούλου αναλαμβάνει 
Διευθύντρια Επικοινωνίας και Δημοσίων Σχέσεων στην Παπαστράτος

Ασπρόπυργος, 21 Νοεμβρίου 2022

Στο δυναμικό της Παπαστράτος εντάχθηκε η Κατερίνα Χατζοπούλου, αναλαμβάνοντας τη θέση της Διευθύντριας Επικοινωνίας και Δημοσίων Σχέσεων, με τομέα ευθύνης τα ΜΜΕ και το εταιρικό περιεχόμενο.

Η Κατερίνα διαθέτει 17 χρόνια εμπειρίας στον τομέα της στρατηγικής επικοινωνίας και των εταιρικών υποθέσεων και εξειδίκευση σε θέματα εταιρικής φήμης και διαχείρισης κρίσεων ενώ έχει αναλάβει θέσεις ευθύνης σε πολυεθνικές εταιρείες και σε φορείς του δημοσίου τομέα. 

Είναι απόφοιτος της Νομικής Σχολής του Εθνικού και Καποδιστριακού Πανεπιστημίου Αθηνών, με μεταπτυχιακές σπουδές στην Πολιτική Επικοινωνία, τα Μέσα Μαζικής Ενημέρωσης (Goldsmiths College) και τη Διοίκηση Επιχειρήσεων (Alba Graduate Business School). 

Η θέση της ενισχύει περαιτέρω την δυναμική ομάδα Επικοινωνίας που έχει δημιουργήσει η Παπαστράτος, στο πλαίσιο του επιχειρηματικού μετασχηματισμού της για ένα μέλλον χωρίς τσιγάρο. 

 
Σχετικά με την ΠΑΠΑΣΤΡΑΤΟΣ  
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της, και με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Οκτώβρη του 2022,  περίπου 13,5 εκατ. ενήλικοι καπνιστές σε όλο τον κόσμο, εξαιρώντας τη Ρωσία και την Ουκρανία και περισσότεροι από 400.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε περισσότερες από 71 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία μέχρι σήμερα έχει ξεπεράσει τα 170 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr  

